27. syyskuuta
Tapahtumia

1066 – Vilhelm Valloittaja ja hänen armeijansa purjehtivat Somme-joen suulta ja aloittivat normallivalloituksen.
1529 – Wienin piiritys alkaa, kun Suleiman Suuri hyökkää kaupunkiin.
1540 – Jesuiitat saavat perustamiskirjan paavi Paavali III:lta.
1590 – Paavi Urbanus VII kuolee 13 päivää paaviksi valintansa jälkeen, mikä päättää historian lyhimmän paavikauden.
1605 – Kirkholman taistelu Liivinmaalla nykyisessä Latviassa päättyy puolalaisten voittoon ja ruotsalaisten tappioon.
1669 – Venetsialaiset luovuttavat Candian linnoituksen ottomaaneille, mikä päättää 21 vuotta kestäneen Candian piirityksen.
1777 – Amerikan vallankumous: Pennsylvanian Lancasterista tulee yhdeksi päiväksi Yhdysvaltain pääkaupunki sen jälkeen, kun kongressi evakuoi Philadelphian.
1791 – Ranska myönsi juutalaisille täydet kansalaisoikeudet.
1821 – Meksikon itsenäisyyssota, Espanjan vastaisia kapinallisia johtavan Agustín de Iturbiden joukot saapuvat pääkaupunki Méxicoon.
1822 – Rosettan kivi tulkittiin.
1825 – Ensimmäinen matkustajarautatielinja avattiin Stocktonista Darlingtoniin Englannissa.
1854 – Höyrylaiva SS Arctic upposi Newfoundlandin edustalla. 400 hukkui.
1901 – Tampereen Työväen Teatteri perustettiin.
1905 – Albert Einstein julkaisi artikkelin massan ja energian yhteydestä.
1908 – Ensimmäinen Fordin valmistama T-malli valmistui.
1908 – Urheiluseura Kiffen perustettiin Helsingin Kruununhaassa.
1922 – Kreikan kuningas Konstantin I luopui kruunusta. Häntä seurasi hänen poikansa Yrjö II.
1928 – Yhdysvallat tunnustaa Kiinan tasavallan.
1930 – Bobby Jones voittaa golfin Grand Slamin.
1938 – Valtamerialus RMS Queen Elizabeth lasketaan vesille Glasgow'ssa.
1939 – Toinen maailmansota: Varsova antautui Saksalle.
1940 – Toinen maailmansota: Adolf Hitlerin aloitteesta Saksa, Italia ja Japani sopivat kolmiliittosopimuksen.
1956 – USA:n ilmavoimien kapteeni Milburn G. Apt ylittää ensimmäisenä Mach 3:n nopeuden. Pian tämän jälkeen Bell X-2 tuhoutuu ja kapteeni Apt kuolee.
1959 – Taifuuni Vera tappaa lähes 5 000 ihmistä Japanissa.
1962 – Yhdysvaltalaisen biologi Rachel Carsonin kirja Äänetön kevät julkaistiin, mikä katsotaan usein ympäristöliikkeen lähtöhetkeksi.
1962 – Jemenin arabitasavalta perustetaan.
1964 – Brittiläinen BAC TSR-2 -lentokone XR219 tekee ensilentonsa.
1964 – Warrenin komission loppuraportti John F. Kennedyn salamurhasta julkaistiin.
1983 – Richard Stallman ilmoitti GNU-projektista.
1988 – Aung San Suu Kyi ja muut perustavat Kansallinen Demokratia -puolueen (National League for Democracy) taistellakseen Myanmarin diktatuuria vastaan.
1994 - M/S Estonia lähti kello 19:15 Tallinnasta viimeiselle vuorolleen kohti Tukholmaa.
1996 – Talibanit valtasivat Kabulin Afganistanissa.
1998 – Internetin hakukone Google ilmoittaa takautuvasti tämän päivämäärän syntymäpäiväkseen.
2003 – SMART-1 -kuuluotain laukaistaan.
2007 – Nasa laukaisee Dawn-luotaimen asteroidivyöhykkeelle.
2008 – Zhai Zhigang käveli ensimmäisenä kiinalaisena avaruudessa.
2011 – Koulubussi syöksyi rotkoon Pakistanissa.
2020 – Vuoden 2020 Armenian–Azerbaidžanin sota: Azerbaidžan aloitti hyökkäyksen itsenäiseksi julistautunutta Artsakhin tasavaltaa vastaan, jossa asuu pääasiassa etnisiä armenialaisia.